Diari Oficial de la Generalitat Valenciana


Sumari del DOGV 9442, del 05-10-2022 (2022/9013)

RESOLUCIÓ de 3 d'octubre de 2022, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 3 de març de 2022, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2022, subvencions a organitzacions no governamentals per al desenvolupament (ONGD), per al finançament d'actuacions en matèria d'educació i sensibilització per a la ciutadania global i d'accions de sensibilització sobre activistes en drets humans, en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9442

Data del DOGV
:   05-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9013


Data del document
:   03-10-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 3 d'octubre de 2022, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 3 de març de 2022, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2022, subvencions a organitzacions no governamentals per al desenvolupament (ONGD), per al finançament d'actuacions en matèria d'educació i sensibilització per a la ciutadania global i d'accions de sensibilització sobre activistes en drets humans, en l'àmbit de la Comunitat Valenciana. [2022/9013]  
Antecedents de fet  
1. En data 8 de març de 2022, va ser publicada en el Diari Oficial de la Generalitat Valenciana (DOGV 9293), la Resolució de 3 de març de 2022, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2022, subvencions a organitzacions no governamentals per al desenvolupament (ONGD), per al finançament d'actuacions en matèria d'educació i sensibilització per a la ciutadania global i d'accions de sensibilització sobre activistes en drets humans, en l'àmbit de la Comunitat Valenciana.  
  
En aquesta convocatòria s'ha rebut un total de 82 sol·licituds, de les quals 79 es presenten par a actuacions en matèria d'educació i sensibilització per a la ciutadania global i 3 per accions de sensibilització sobre activistes en drets humans.  
2. En dates 5 i 6 de maig de 2022, es publiquen en la pàgina web de la Conselleria de Participació, Transparència, Cooperació i Qualitat Democràtica, sengles requeriments d'esmena de la documentació presentada en la citada convocatòria perquè les entitats sol·licitants, en un termini de 10 dies hàbils, esmenen la falta o acompanyen els documents que s'hi requereixen.  
3. En data 27 de juliol de 2022, es publica al tauler d'anuncis de la Conselleria de Participació, Transparència, Cooperació i Qualitat Democràtica, així com en la seua pàgina web, la proposta de resolució provisional de la Comissió de valoració de la convocatòria, i es concedeix un termini de 10 dies hàbils a les entitats per a formular al·legacions a aquesta proposta.  
4. De les 82 sol·licituds presentades, 9 han sigut excloses pels motius reflectits en l'annex III de la present resolució.  
5. Tenint en compte l'informe de l'òrgan instructor, de data 23 de setembre de 2022, es desprén de la informació que obra en el seu poder que les entitats sol·licitants, excepte les relacionades en l'annex III, compleixen tots els requisits necessaris per a accedir a les subvencions, d'acord amb el que s'estableix en l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
6. La comissió de valoració, segons el que s'estableix en l'article 41 de l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament (d'ara endavant, Ordre 2/2021), en la reunió de data 23 de setembre de 2022, ha emés informe en el qual es concreta el resultat de l'avaluació de les sol·licituds, d'acord també al citat article 164.f, i ha formulat la proposta motivada de resolució definitiva de la convocatòria.  
  
7. En relació amb les actuacions en matèria d'educació i sensibilització per a la ciutadania global, recollides en l'apartat 1.a del resolc quart de la convocatòria, d'acord amb el que es disposa en l'apartat 6 de l'article 39 de l'Ordre 2/2021, i tenint en compte les disponibilitats pressupostàries, no és possible finançar el total de sol·licituds que superen la puntuació mínima de 65 punts. Per això, la comissió de valoració determina que, després de la distribució de fons realitzada per ordre de puntuació, la puntuació mínima per a obtindre subvenció en aquesta mena d'actuació és de 75 punts, sense que es genere romanent.  
Respecte a les accions de sensibilització sobre activistes en drets humans, recollides en l'apartat 1.b del resolc quart de la convocatòria, es manté la puntuació mínima de 65 punts en existir prou finançament per a totes les sol·licituds admeses, resultant un romanent de 25.282 euros.  
8. En el resolc tercer de la convocatòria s'estableix el finançament de les subvencions previstes en aquesta, amb càrrec a les línies de subvenció següents del pressupost de la Generalitat Valenciana per a l'any 2022:  
- Línia de subvenció S2323000, «Educació i sensibilització per a la ciutadania global», dotada amb un import de 4.500.000,00 euros, en el capítol IV, per al finançament de despeses corrents, en l'aplicació pressupostària 89.69.10.528.39.7.  
- Línia de subvenció S8318000, «Subvencions a ONGD per a accions de sensibilització sobre activistes en drets humans», dotada amb un import de 100.000,00 euros, en el capítol IV, per al finançament de despeses corrents, en l'aplicació pressupostària 33.30.27.005.85.0.  
  
  
Fonaments de dret  
I. Pel que fa a la competència per a resoldre aquest procediment, es tenen en compte les atribucions contemplades en l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el que es preveu en el Decret 179/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Participació, Transparència, Cooperació i Qualitat Democràtica.  
II. Així mateix, en la tramitació d'aquest procediment s'ha tingut present el que es disposa en l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament i la resolució de convocatòria esmentada; i, en tot allò no regulat en aquesta ordre, s'ha estat al que disposen la Llei 38/2003, de 17 de novembre, general de subvencions, i el seu reglament de desenvolupament, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En virtut d'això, i de l'informe de l'òrgan instructor, i de l'acta de la Comissió de valoració, que ha adoptat en la sessió de 23 de setembre de 2022, resolc:  
  
Primer  
Concedir a les entitats i actuacions esmentades en l'annex I de la present resolució, les subvencions sol·licitades per l'import que hi apareix especificat, dins del crèdit disponible d'acord amb el resolc tercer de la convocatòria.  
L'import global concedit per a actuacions en matèria d'educació i sensibilització per a la ciutadania global, amb càrrec a la línia de subvenció S2323000, programa 134.10, capítol IV, del pressupost de la Generalitat per a l'exercici 2022, ascendeix a 4.500.000 euros, sense que es genere romanent.  
L'import global concedit per a accions de sensibilització sobre activistes en drets humans, amb càrrec a la línia de subvenció S8318000, programa 134.10, capítol IV, del pressupost de la Generalitat per a l'exercici 2022, és de 74.718 euros, resultant un romanent de 25.282 euros.  
Les entitats beneficiàries hauran de presentar el model d'acceptació normalitzat en el termini de set dies hàbils a comptar des de l'endemà de la publicació d'aquesta resolució de concessió, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'URL https://www.gva.es/va/inicio/procedimientos'id\_proc=18767&. L'incompliment de la comunicació d'acceptació en aquest termini determinarà l'exclusió de la convocatòria.  
Sense perjudici de l'assenyalat en el punt anterior, qualsevol sol·licitant podrà renunciar a la subvenció abans del deslliurament dels fons de manera expressa, de manera telemàtica en el tràmit citat en el paràgraf anterior. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents.  
  
Segon  
Denegar les sol·licituds de les entitats i actuacions esmentades en l'annex II de la present resolució, pels motius que s'hi especifiquen.  
  
  
Tercer  
Excloure les entitats i actuacions esmentades en l'annex III de la present resolució, pels motius que s'hi especifiquen.  
  
Quart  
Comunicar a les entitats beneficiàries el pressupost validat de l'actuació subvencionada, l'execució de la qual ha d'adequar-se a aquest. Les entitats beneficiàries que es relacionen a continuació, d'acord amb el que es disposa en l'article 43 de l'Ordre 2/2021, hauran de presentar la reformulació de l'actuació subvencionada en el termini de set dies hàbils des de la publicació en el DOGV d'aquesta resolució de concessió, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'URL https://www.gva.es/va/inicio/procedimientos'id\_proc=18420&version=amp:  
[1] S'ha de pressupostar l'avaluació externa.  
[2] S'ha de complir l'art. 4.3.b.1) de l'Ordre 2/2021 (cofinançament mínim entitat 5 % o bé aportació mínima dinerària entitat 1 %).  
  
[3] S'ha de complir el límit màxim previst en el resolc 5, apartat 4, de la convocatòria (5 % línia pressupostària per entitat).  
  
[4] No s'ha de pressupostar l'auditoria externa, per a complir el resolc 17 de la convocatòria.  
[5] S'ha de pressupostar l'avaluació externa i, per a complir el resolc 17 de la convocatòria, també l'auditoria externa.  
[6] S'ha de reformular per adjudicació del romanent amb una minoració de 12.665 - (25,33 %).  
L'incompliment de la comunicació de reformulació en aquest termini determinarà l'exclusió de la convocatòria.  
Contra la present resolució, que posa fi a la via administrativa, es podrà interposar, potestativament, recurs de reposició davant aquest mateix òrgan, en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'URL http://www.gva.es/es/inicio/procedimientos'id\_proc=18971&version=amp; o bé, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que es preveu en els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 3 d'octubre de 2022.- La consellera de Participació, Transparència, Cooperació i Qualitat Democràtica: Rosa Pérez Garijo.